Fără locuri la ATI: Cazul unei fetițe de 10 ani din Arad care a așteptat ore bune un transfer.
România are 1.843 medici de terapie intensivă, 720 infecționiști, 983 pneumologi. 787 de pacienți COVID-19 sunt acum la Terapie Intensivă. România are în acest moment 1.050 paturi de ATI pentru bolnavii COVID-19.
În mai multe județe nu mai sunt locuri la ATI, iar pacienții trebuie transferați. Specialiștii spun că am avea nevoie de un număr dublu de doctori specialiști ATI. Olandezii nu mai fac față și transferă cazurile grave de COVID în Germania.Un copil de 10 ani din Arad nu a putut fi transferat la spitalul din Timișoara.Un bărbat de 65 de ani din Mediaș a murit așteptând să se elibereze un pat la ATI.Cea mai îngrijorătoare cifră de astăzi e cea a pacienților cu COVID de la ATI. Îți reamintesc, sunt 787 de bolnavi.Și devine tot mai dificil în anumite județe să găsești un pat liber. Doctorii specialiști lipsesc și ei.Un copil de 10 ani din Arad a așteptat ore bune un transferEste vorba despre o fetiță de 10 ani care suferă de o boală genetică. Această problemă a adus-o la Spitalul Județean din Arad, unde a fost testată pentru coronavirus, iar rezultatul a fost pozitiv.Starea ei de sănătate s-a agravat, iar medicul a considerat că are nevoie de terapie intensivă.Conform protocolului, a solicitat DSU informații despre locurile disponibile, iar singurul pat de terapie intensivă liber a fost la Oradea. Adică la 120 de kilometri distanță.Timișoara este mai aproape, la doar 50 de kilometri, dar aici nu mai este niciun loc liber.La Mediaș, un pacient cu COVID a murit așteptând să fie intubatAici situația este mai gravă decât în alte părți pentru că Spitalul Municipal Mediaș are doar 6 paturi de terapie intensivă și toate sunt destinate pacienților non-COVID.Așa că, un bolnav care este infectat cu coronavirus, dacă are nevoie să fie intubat, el trebuie să fie tranferat în altă parte.Pentru bolnavul de la Mediaș nu s-a găsit niciun pat liber nici la Sibiu, nici la Turda, în apropiere, așa că pacientul nu a putut să facă altceva decât să aștepte să se elibereze un loc, însă asta nu s-a întâmplat, iar medicii nu au mai putut să-l țină în viață.Chiar dacă s-ar rezolva problema locurilor de la ATI, rămâne problema medicilor specialiști care nu sunt suficienți.Cum va arăta situația zilele ce urmeazăLa nivel național, avem 1843 de specialiști în Terapie Intensivă și ar mai fi nevoie de încă 900 – asta doar ca nevoile ATI să fie acoperite – de la cele 1050 de paturi destinate bolnavilor de coronavirus.Dar să nu uităm că mai avem și alte tipuri de pacienți care au nevoie de terapie intensivă.Singura măsură anunțată de Guvern a fost aceea de a aduce în sistem medici rezidenți care să fie angajați fără concurs, dar vorbim despre 200 de medici. Prin urmare, problema este departe de a fi rezolvată.